钦定古今图书集成/明伦汇编/家范典/第073卷 > 汉应劭风俗通义 > 《念姊》元·戴良
## 钦定古今图书集成/明伦汇编/家范典/第073卷 > 汉应劭风俗通义 > 《念姊》元·戴良

淮阴古壮士，犹感漂母情。而况我同气，由来恩爱并。
一朝遭世患，舍之以徂征。惟当欲去时，涕泗下交倾。
荏苒岁年莫，两鬓各星星。每念焚须事，怛焉心内惊。
老去成飘荡，所志在偷生。顾往申申詈，詈我久远行。
我欲喻中怀，独有弦歌声。弦歌清且悲，一鼓泪已零。
再鼓三叹息，四座不忍听。可随晨风去，长跪陈素情。